दुलाराय BTR ओनसोलनि सेकेण्दारि फोरोंगिरि सायख’ आनजादाव उथ्रिसार जानाय बिजाथिफोरनि गौथुमा थाबैनो Appoinment होनो थाखाय BTC सरकारनाव दाबि दैखांदों । साख्रि गैजायै सेकेण्दारि फोरोंगिरि सायख’ आनजादाव उथ्रिसार जानानै जिरायना थानांनाय BTR ओनसोलनि बिजाथिफोरा गोबाव खालामा जासे सरकारजों फोसावजानाय गोलोम बोथोरनि बन्दवा जोबनायनि सिगां गावसोरनि सायख’ मुं फारिलाइखौ फोसावनो आरो गावसोरनि Appointment Letter खौ होनो थाखाय BTC सरकारनाव दाबि दैखांदों । जुदि BTC सरकारा खम समनि गेजेराव मावफुंना होवाब्ला इयुनाव आइयेन बादि गुबुन राहा लानो गोनां जागोन होननानैबो दाबि दैखाङो । BTC ओनसोलानि गोजौ फरायसालिनि फोरोंगिरिनि मासिया गासै 1420 लांदां जाना दं जाय लांदां जाना थानाय मासिखौ आबुं खालामनो थांनाय फेब्रुवारि दानाव Advertise फोसावनाय जादोंमोन । बिजाथिफोरनि फोरमान बिलाइ नायफामनाय हाबायाबो थांनाय फेब्रुवारि दानावनो जानानै थाङो ।